**Agnes Premru: ČEZ 20 LET**

1. prizor

TINA (V parku na sprehodu z otrokoma in psom.): Jure, Ana, kar pojdita naprej, samo en klic opravim. Pa pojdita počasi in pazita,da vama pes ne uide, saj vesta, koliko prometa je na cesti.

JURE (Zavpije za mamo.): Ja, mami bova pazila!

ANA Pa saj veš, da je pes električen!

TINA (Sama pri sebi.): Ja, saj res, na te električne pse se sploh ne morem navaditi, ker tako pogrešam svojega Smrčka. (Telefon ji zvoni že nekaj časa.) O, saj res, stranka.

1. prizor

MAJA (Pripelje Tinina otroka, zraven pa ima še svojega sina.): Gospa, se opravičujem, vendar se mi zdi da sta to vaša otroka in seveda pes.

TINA (Govori po telefonu in ko Maja zaključi stavek preneha.): Ja, to sta moja otroka, ali se je kaj zgodilo?

MAJA (Dvigne povoženega električnega psa.) Tegale psa je doletela nesreča, zbil ga je avto. Natančneje, moj avto … Če vam je bil pes pri srcu, vam lahko kupim novega v zavetišču.

TINA (Začudeno gleda, nato le spregovori.): Ah, ne sekirajte se, pes je bil itak električen, sama pa imam rajši prave pse. (Se ustavi, malo gor in dol pregleda Majo.) Se mi pa vi zdite nekam znani, ali se mogoče poznava?

MAJA: Ja tudi vi se meni zdite znani, pa ne vem, kam bi vas dala.

TINA: Mogoče ste bili ena od mojih strank, po poklicu sem odvetnica.

MAJA: Ne, to ne bo to, zdi se mi, da vas poznam že dlje časa. Kako ste rekli, da vam je ime?

TINA: Tina sem, Tina Molan.

MAJA: (Vesela, skoraj zavpije.) Tina? Tina Molan? Ne me hecat´, jaz sem Maja Črtalič, se me spomniš?

TINA: Maja, ja! Sošolka iz osnovne, joj ne morem verjet´. Tol´k časa se že nisva vid´li.

MAJA (Svojemu sinu in Majinima otrokoma.): Blaž, pojdite se malo igrat. (Otroci odidejo.)

1. prizor

TINA: Saj se lahko tikava?

MAJA (Se usede na klopco.): Ja, ja, seveda!

TINA: In kako si kaj? Videle se nisva že sto let!

MAJA: Ja res je, od začetka korone. Tisto osnovno smo dokončali na daljavo, valete nismo imeli, na izlet tudi nismo šli, potem je pa itak bila že srednja in potem ostale obveznosti, otroci, služba …

TINA: Ja, vem, kako je to! Niti ene sobote nimam miru ne s strankami ne z otrokoma. Kaj pa, s kom iz osnovne se še slišiš? Ali so tudi oni postali električni od same uporabe računalnikov, tako kot moj pes? (Smeh.)

MAJA: Ja, ravno sva z Blažem namenjena na sok s Klaro in njenim sinom Markom. Lahko greste z nami.

TINA: A s Klaro? Tisto, ki mi je celo osnovno šolo solila pamet? Za njo pa res upam, da je postala električna! (Smeh.) Drugače pa imam še delo, vseeno hvala!

MAJA: Aha, pa naslednjič. (Zakliče.) Blaž, pridi greva, poslovi se od Jureta in Ane.

TINA: Otroka, pridita!

MAJA: Še enkrat: res oprosti za psa!

TINA: Ah, ne skrbi, tisti pes je itak vsem delal samo težave.

MAJA : Aha, v redu! Drugače pa, ali lahko dobim tvojo telefonsko, pa se še kaj slišiva? Vidim, da so se otroci lepo ujeli.

TINA: Ja, številka je 050 123 654.

MAJA: Hvala, se še kaj slišiva! Adijo, lepo se imejte!

TINA: Ja, vidva tudi! Adijo!

1. prizor

(Naslednje jutro Tini zazvoni telefon.)

TINA: Halo, prosim? Tina Molan pri telefonu.

MAJA: Živijo, Tina! Maja pri telefonu.

TINA: O, živijo, Maja! Kaj bo dobrega?

MAJA: Včeraj, ko sem šla na pijačo s Klaro, sem ji povedala, da sva se po zelo dolgem času srečali. Tudi ona je rekla, da že lep čas ni nobenega videla, tako da sva skupaj prišli na idejo, da bi imeli z vsemi bivšimi sošolci ta vikend eno večerjo.

TINA: Ja, to bi bilo super!

MAJA: Zanima pa me, če bi lahko ti vsem poslala vabila?

TINA: Ja, seveda! Kdaj potem? V soboto ob 18 h v gostilni Galaksija v Trebnjem?

MAJA: Ja, kar tako napiši!

TINA: Okej, v redu, se vidiva v soboto, adijo!

MAJA: Ja, se vidiiva! Adijo!

1. prizor

NASLEDNJO SOBOTO

(v gostišču Galaksija se začnejo zbirati gostje, Tini pade v oči njen bivši sošolec.)

TINA: Hej, Maja! A ni tam tisti Luka, ki je bil tako popularen na naši šoli?

MAJA: Ja, zakaj?

TINA: Na obrazu ima vtetovirano masko. (Smeh.)

MAJA (Se smeji.): Pa res! Pridi, pojdiva ga vprašat, zakaj.

TINA, MAJA: Živijo, Luka!

LUKA: O, živijo, punci, kaj bo dobrega!

TINA: Prišli sva te vprašat, zakaj imaš na obrazu vtetovirano masko, saj ni več korone.

LUKA: Ja, vendar ko je bila, sem si dal tetovirati masko, ker sem jo zmeraj pozabil, ko sem šel v trgovino, in to me je spomnilo, da jo potrebujem. Zdaj ko pa ni več korone, pa nimam denarja za lasersko odstranitev, saj sem vsega porabil za maske.

MAJA: In kako to, da si se odločil za tako tetovažo?

LUKA: Veš tisti naš čudni Matej, ki je bil v osnovni šoli tak piflar?

TINA: Ja, kaj ima to z njim?

LUKA: No, zdaj je vedeževalec in ko sva se pred 4 meseci srečala v trgovini, je rekel, da bo ta korona trajala vsaj še 10 let. In ker sem mu jaz verjel, sem si moral to dati tetovirati, saj če bi me vsak mesec vsaj enkrat v vseh desetih letih dobili brez maske, bi moral plačati okoli 50 000 evrov, tetovaža pa je bila le 200 evrov.

MAJA: No, zelo lepa izkušnja, kaj naj rečem …

TINA: Pridi, greva pozdravit še ostale.

MAJA: Ja, pridi.

1. prizor

TINA: O, poglej, Klara, ta njena nadutost mi gre tako v nos.

MAJA: Ah, saj se je boš navadila.

TINA: Hja, ne bi rekla. Ojoj, sem prihaja! Daj, ustavi me, preden ji kaj zabrišem.

MAJA: Lepo se vedi.

KLARA: O, živijo, princeski, vidim, da je bila moja idejo o tej večerji zelo pametna. Če ne bi bilo mene, se tole srečanje še nadaljnjih 20 let ne bi zgodilo.

TINA: Ja, je rekla princeska brez možganov z Gucci škornji, ki so čisto brez potrebe, glede na to, da je poletje.

MAJA: Tina!

TINA: Ja, kaj, če je pa res! A ima take škornje tudi tvoj sin Marko, upam, da vsaj on izgleda lepo v njih, za razliko od tebe.

KLARA: Ah, jaz si jih vsaj lahko privoščim! in ne skrbita, tole vajino mnenje me čisto malo briga. Draga Tina, ljubosumja pač ne moreš skriti.

TINA: Veš kaj! Takih škornjev ne bi imela, pa če bi bili zadnji na svetu!

KLARA: Ja, ja, kar tolaži se! Nič, punci, grem pogledat, če je v bližini kdo, ki bo razumel moj prefinjen stil. Čavči!

MAJA: Ja, tudi tebe je bilo lepo videti!

TINA: Joj, kako je vzvišena! Pridi, greva pogledat, če je prišel še kdo.

1. prizor

MAJA: Ja! O, poglej Kajo, iz nosa ji kar iskrice letijo, najbrž je električen, tako kot njeni možgani! (Smeh.)

TINA: Ja, daj, mi gre kar na bruhanje! Greva jo vprašat, kaj se ji je zgodilo.

MAJA: Živijo, Kaja, kako si kaj?

KAJA: V redu! Vidve, t´ko mimogrede, ta zabava jer to´k huda, kar ne morem verjet´, da sta jo vidve pripravili!

TINA: O, hvala. A te smem vprašati, kaj se je zgodilo s tvojim nosom?

KAJA: Ja, … amm … snemala sem vlog za moj youtube kanal, kjer imam že več kot 60 tisoč sledilcev. V glavnem, hotela sem pokazati svojega novega električnega psa, ker so zdaj zelo popularni, in me je ugriznil v nos, tako da se zdaj te njegove električne iskrice potikajo po mojem nosu.

MAJA: Aha! Midve pa še nikoli nisva slišali za električnega psa. (Smeh.)

TINA: Nič, lepo te je bilo videti. Pridi, se greva kar usest.

1. prizor

VSI SE POSEDEJO ZA MIZO

MAJA (Vstane in začne z govorom.): Pozdravljeni, vsi! Že zelo dolgo oz. od začetka korone se nismo videli. Vidim, da je ta korona nekatere zmešala malo bolj, druge malo manj, nekateri postajajo vse bolj podobni robotom. Kaj ´češ, tak je svet. Zdaj ne tekmujemo več, kdo bo izgledal najbolj naravno in lepo, ampak kdo bo najbolj podoben robotu. (Smeh.)

TINA: Ja, hvala, Maja, za ta lep govor, je pa vse lepo videti po vseh teh letih. Danes pa smo se zbrali, da malo proslavimo naš konec osnovne šole, ki je sicer bil že pred 20 leti, ampak vseeno.

MAJA: Ja, kmalu bomo začeli odštevati dneve do konca svojega življenja in ne do konca šole.

TINA: Hvala, Maja, za te res spodbudne besede! (Smeh.) Bi pa rada, da danes obudimo spomine na dogodke, ki smo jih doživeli med šolo na daljavo. Jaz bi kar začela s temi našimi zoom srečanji, ki so vsem polepšala dan …

MATEJ (Jo prekine.): Ja, in tisti naši butasti pogovori med zoomi v chatu …

PRIMOŽ: Pa tista naša čudna imena …

BORUT (Samozavestno.): Ja, jaz sem si enkrat dal ime Minion in učiteljica, ki je malo flirtala z mano, me je vprašala, ali imam rad banane …

VSI: (Smeh.)

MAJA: In seveda, kdo bi lahko pozabil naša ocenjevanja …

LUKA: In seveda plonkanje!

TINA: Ja, vendar tako kot so učiteljice rekle … (Oponaša učiteljico.) ''Besede plonkanje sploh ne bi smelo biti v vašem besednem zakladu!'' (Smeh.) No, časa za pogovor in odštevanja, kot je že prej omenila Maja, bo danes res veliko, tako da se zabavajte. To je vse z moje strani.

MAJA: Jaz pa bi še dodala, da gremo zdaj jest, upam, da hrano, ki ni bila natisnjena s 3D tiskalnikom.

TINA: Pa dober tek vsem!

1. prizor

PO VEČERJI

MAJA: Aja, Tina, kdo bo pa plačal celotno večerjo?

TINA: Ne skrbi, ko sem poslala vabila, se je Primož javil, da bo on plačal večerjo, tako da sem natakarju rekla, naj račun izroči kar njemu.

MAJA: Kdo je Primož?

TINA: Ah, saj veš, tisti Primož, ki je bil v najstniških letih malo bolj pri sebi in imel je rdeče lase pa očala.

MAJA: Aha, saj res! Očitno je med korono doživel preobrazbo.

TINA: Ja, no, večerje je konec. Najbolje, da se posloviva od vseh.

TINA (Nagovori vse prisotne.): Lepo vas je bilo videti, rada pa bi se v imenu razreda zahvalila Primožu, ki nam je plačal tole okusno večerjo. Hvala, Primož!

PRIMOŽ (Zaskrbljeno.): Ja, glede tega, … amm … ne morem plačati tele večerje, ker sem prejšnji teden prodal vse delnice, da sem s tistim denarjem kupil maske in razkužila.

MAJA: Ja, zakaj si pa to storil? Saj ni več korone! (Smeh.)

PRIMOŽ: Amm … našega Mateja sem prejšnji teden srečal v trgovini, povedal mi je, da je zdaj vedeževalec in da prihaja tretji val korone, tako da sem šel hitro kupit maske, da jih ne bi prej zmanjkalo … (Smeh.) Upsi …

TINA: Kaj pa sedaj? Saj ne morem verjeti!

MAJA: Ojoj, ojoj! Kaj bomo pa zdaj?

LUKA: Ja, super! Pa ne da bomo zdaj morali zaradi Primoža in Mateja pomivati posodo!

KLARA: Kje pa! Ne posodo! Jaz si ne smem umazati teh lepih rokic, ravno včeraj sem bila na manikuri, pa še nove škornje imam!

KAJA (Prekine Klaro.): Ah, daj, ne pretiravaj! Itak vsi vemo, da so bili ti škornji kupljeni na Amazonu in seveda niso pravi.

VSI: (Dolgo začudeno gledajo Klaro.)

KLARA (Nervozno.): Ah, če pa … če pa … jih je na spletu po pomoti naročil Marko! In … in … seveda sem jih morala obuti, da ga ne bi užalila! (Užaljeno odide.)

TINA (Zavpije za njo.): Ja, kar daj! Kar zvali krivdo na 5-letnega otroka, ki si še televizije ne zna sam prižgati, da bi gledal Telebajske, pa bo naročal preko spleta! Ha ha, pa kaj še!

KAJA: Saj najbrž doma sploh ne gleda risank, glede na to, da ima vsak dan na sporedu Naduto čarovnico Klaro!

Konec